Den Gyldene Freden

Den Gyldene Freden on ravintola, joka toimii Tukholman vanhassakaupungissa osoitteessa Österlånggatan 51, lähellä Järntorget-aukiota.Fredric Bedoire: Stockholms byggnader: Arkitektur och stadsbild, s. 32. Norstedts, Tukholma 2012. Ravintola on toiminut samalla paikalla vuodesta 1722, ja sen miljöö on säilynyt melko muuttumattomana. Nimi Gyldene Freden eli ”Kultainen rauha” viittaa vuonna 1721 solmittuun Uudenkaupungin rauhaan.Ravintolan historia   Den Gyldene Freden. Viitattu 1.9.2014. Ravintola tunnettiin aikanaan taiteilijoiden kokoontumispaikkana ja sen kanta-asiakkaisiin ovat vuosisatojen varrella kuuluneet muun muassa Carl Michael Bellman, Evert Taube ja Cornelis Vreeswijk. Kun Den Gyldene Freden oli 1900-luvun alussa konkurssin partaalla, taidemaalari Anders Zorn osti sen ja lahjoitti sen Ruotsin akatemialle. Zorn ja arkkitehti Torsten Stubelius suunnittelivat 1920-luvun alussa toteutetun tilojen uudistuksen. Ruotsin akatemia omistaa ravintolan edelleen.

Lähteet

Aiheesta muualla

Ravintolan kotisivu 

Luokka:Ravintolat Ruotsissa
Luokka:Tukholman vanhankaupungin rakennukset ja rakennelmat